CELEX: 32012R0989
Language: bg
Date: 2012-10-25 00:00:00
Title: Регламент за изпълнение (ЕС) № 989/2012 на Комисията от 25 октомври 2012 година за разрешаване на ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754), като фуражна добавка за кокошки носачки и второстепенни видове домашни птици за угояване и производство на яйца (притежател на разрешителното: Aveve NV)  текст от значение за ЕИП

26.10.2012   
            
            
               BG
            
            
               Официален вестник на Европейския съюз
            
            
               L 297/11
            
         РЕГЛАМЕНТ ЗА ИЗПЪЛНЕНИЕ (ЕС) № 989/2012 НА КОМИСИЯТА
   от 25 октомври 2012 година
   за разрешаване на ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754), като фуражна добавка за кокошки носачки и второстепенни видове домашни птици за угояване и производство на яйца (притежател на разрешителното: Aveve NV)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда, че добавките за използване при храненето на животните подлежат на разрешаване, и се уреждат основанията и процедурите за издаване на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешаване на ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754). Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754), като фуражна добавка за кокошки носачки и второстепенни видове домашни птици за угояване и производство на яйца, която трябва да се включи в категорията „зоотехнически добавки“.
            
         
               (4)
            
            
               С Регламент (ЕО) № 1091/2009 на Комисията (2) употребата на тези ензими беше разрешена за десетгодишен период за пилета за угояване, а с Регламент за изпълнение (ЕС) № 1088/2011 на Комисията (3) — за десетгодишен период за отбити прасенца.
            
         
               (5)
            
            
               Бяха представени нови данни в подкрепа на заявлението за разрешаване на ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754) за кокошки носачки и второстепенни видове домашни птици за угояване и производство на яйца. Европейският орган за безопасност на храните („Органът“) заключи в становището си от 23 май 2012 г. (4), че употребата на ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754), не оказва неблагоприятно въздействие върху здравето на животните и хората или върху околната среда и че употребата на този препарат може значително да увеличи теглото на яйцата и може да подобри както съотношението фураж/тегло на яйцата при кокошките носачки и второстепенните видове домашни птици за производство на яйца, така и зоотехническите параметри при второстепенните видове домашни птици за угояване. Органът не счита, че са необходими специфични изисквания за мониторинг след пускането на пазара. Също така той провери доклада относно метода за анализ на фуражната добавка във фуражите, който представи референтната лаборатория, определена с Регламент (ЕО) № 1831/2003.
            
         
               (6)
            
            
               При оценката на този препарат се установи, че са изпълнени условията за разрешителното, предвидени в член 5 от Регламент (ЕО) № 1831/2003. Поради това употребата на този препарат следва да бъде разрешена съгласно указаното в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешават се посочените в приложението ендо-1,4-бета-ксиланаза и ендо-1,3(4)-бета-глюканаза, принадлежащи към категорията „зоотехнически добавки“ и функционалната група „подобрители, увеличаващи смилаемостта на храната“, като добавка при храненето на животните при спазване на определените в същото приложение условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 октомври 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 299, 14.11.2009 г., стр. 6.
   
      (3)  ОВ L 281, 28.10.2011 г., стр. 14.
   
      (4)  EFSA Journal (Бюлетин на ЕОБХ) 2012 г.; 10(6):2728.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Единици за активност/kg пълноценен фураж със съдържание на влага от 12 %
               
            
                  
                     Категория „зоотехнически добавки“. Функционална група: подобрители, увеличаващи смилаемостта на храната
                  
               
            
                  4a9
               
               
                  Aveve NV
               
               
                  Ендо-1,4-бета-ксиланаза
                  EC 3.2.1.8
                  Ендо-1,3(4)-бета-глюканаза
                  EC 3.2.1.6
               
               
                  
                               
                           
                           
                              
                                 Състав на добавката
                              
                              Препарат от ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754), с минимална активност: 40 000 XU (1) и 9 000 BGU (2)/g.
                           
                        
                               
                           
                           
                              
                                 Характеристика на активното вещество
                              
                              Ендо-1,4-бета-ксиланаза, получена от Trichoderma reesei (MULC 49755), и ендо-1,3(4)-бета-глюканаза, получена от Trichoderma reesei (MULC 49754).
                           
                        
                               
                           
                           
                              
                                 Метод за анализ
                                  (3)
                              
                              Характеристика на активното вещество в добавката:
                              
                                          —
                                       
                                       
                                          колориметричен метод на базата на реакцията на динитросалицилова киселина върху редуцираща захар, получена от действието на ендо-1,4-бета-ксиланаза върху субстрат, съдържащ ксилан;
                                       
                                    
                                          —
                                       
                                       
                                          колориметричен метод на базата на реакцията на динитросалицилова киселина върху редуцираща захар, получена от действието на ендо-1,3(4)-бета-глюканаза върху субстрат, съдържащ β-глюкан.
                                       
                                    Характеристика на активните вещества във фуражите:
                              
                                          —
                                       
                                       
                                          колориметричен метод за измерване на водоразтворимото багрилно вещество, отделено при действието на ендо-1,4-бета-ксиланаза от пшеничен арабиноксиланов субстрат, напречно свързан с багрилно вещество;
                                       
                                    
                                          —
                                       
                                       
                                          колориметричен метод за измерване на водоразтворимото багрилно вещество, отделено при действието на ендо-1,3(4)-бета-глюканаза от ечемичен бетаглюканов субстрат, напречно свързан с багрилно вещество.
                                       
                                    
                        
               
                  Кокошки носачки и второстепенни видове домашни птици за производство на яйца
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              В указанията за употреба на добавката и премикса да се посочат температурата на съхранение, срокът на съхранение и устойчивостта при гранулиране.
                           
                        
                              2.
                           
                           
                              За употреба във фуражи, богати на скорбялни и нескорбялни полизахариди (основно бета-глюкани и арабиноксилани).
                           
                        
                              3.
                           
                           
                              Мерки за безопасност: да се използват средства за дихателна защита, очила и ръкавици по време на работа.
                           
                        
               
                  15 ноември 2022 г.
               
            
                  Второстепенни видове домашни птици за угояване
               
               
                  3 000 XU
                  675 BGU
               
            
         (1)  1 XU е количеството ензим, което освобождава 1 микромол редуциращи захари (ксилозни еквиваленти) от овесено-шпелтен ксилан на минута при pH 4,8 и температура 50 °С.
      
         (2)  1 BGU е количеството ензим, което освобождава 1 микромол редуциращи захари (целобиозни еквиваленти) от ß-глюкан от ечемик на минута при pH 5,0 и температура 50 °C.
      
         (3)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.